CELEX: 32021R0806
Language: hr
Date: 2021-03-10 00:00:00
Title: Delegirana uredba Komisije (EU) 2021/806 оd 10. ožujka 2021. o izmjeni Uredbe (EU) br. 528/2012 Europskog parlamenta i Vijeća radi uvrštavanja ugljikova dioksida dobivenog izgaranjem iz propana, butana ili njihove mješavine kao aktivne tvari u njezin Prilog I. (Tekst značajan za EGP)

21.5.2021   
               
               
                  HR
               
               
                  Službeni list Europske unije
               
               
                  L 180/78
               
            
         DELEGIRANA UREDBA KOMISIJE (EU) 2021/806
         оd 10. ožujka 2021.
         o izmjeni Uredbe (EU) br. 528/2012 Europskog parlamenta i Vijeća radi uvrštavanja ugljikova dioksida dobivenog izgaranjem iz propana, butana ili njihove mješavine kao aktivne tvari u njezin Prilog I.
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 528/2012 Europskog parlamenta i Vijeća od 22. svibnja 2012. o stavljanju na raspolaganje na tržištu i uporabi biocidnih proizvoda (1), a posebno njezin članak 28., stavak 1.,
         budući da:
         
                     (1)
                  
                  
                     Delegiranom uredbom Komisije (EU) br. 1062/2014 (2) utvrđen je popis postojećih aktivnih tvari koje treba ocijeniti radi njihova mogućeg odobrenja za uporabu u biocidnim proizvodima. Taj popis uključuje ugljikov dioksid dobiven izgaranjem iz propana, butana ili njihove mješavine.
                  
               
                     (2)
                  
                  
                     Ugljikov dioksid dobiven izgaranjem iz propana, butana ili njihove mješavine ocijenjen je za uporabu u biocidnim proizvodima vrste proizvoda 19 „repelenti i mamci”, kako je navedeno u Prilogu V. Uredbi (EU) br. 528/2012.
                  
               
                     (3)
                  
                  
                     Francuska je imenovana državom članicom izvjestiteljicom te je njezino nadležno ocjenjivačko tijelo 18. rujna 2019. Europskoj agenciji za kemikalije („Agencija”) podnijelo izvješće o ocjeni, zajedno sa svojim zaključcima.
                  
               
                     (4)
                  
                  
                     U skladu s člankom 7. stavkom 2. Delegirane uredbe (EU) br. 1062/2014 Odbor za biocidne proizvode donio je 16. lipnja 2020. mišljenje Agencije (3), uzimajući u obzir zaključke nadležnog ocjenjivačkog tijela.
                  
               
                     (5)
                  
                  
                     U skladu s tim mišljenjem može se očekivati da će biocidni proizvodi vrste proizvoda 19 u kojima se upotrebljava ugljikov dioksid dobiven izgaranjem iz propana, butana ili njihove mješavine ispuniti zahtjeve iz članka 19. stavka 1. točke (b) Uredbe (EU) br. 528/2012. Agencija je u svojem mišljenju zaključila da ta aktivna tvar ne izaziva zabrinutost i da je stoga prihvatljiva za uvrštavanje u Prilog I. Uredbi (EU) br. 528/2012.
                  
               
                     (6)
                  
                  
                     Uzimajući u obzir mišljenje Agencije, stoga je ugljikov dioksid dobiven izgaranjem iz propana, butana ili njihove mješavine primjereno uvrstiti u Prilog I. Uredbi (EU) br. 528/2012. Budući da je ugljikov dioksid dobiven izgaranjem iz propana, butana ili njihove smjese ocijenjen na temelju dokumentacije o aktivnoj tvari koja je u skladu sa zahtjevima utvrđenima u članku 11. stavku 1. Direktive 98/8/EZ Europskog parlamenta i Vijeća (4), ugljikov dioksid dobiven izgaranjem iz propana, butana ili njihove mješavine trebalo bi uvrstiti u kategoriju 6. Priloga I. Uredbi (EU) br. 528/2012 „tvari za koje je država članica potvrdila dokumentaciju o aktivnoj tvari u skladu s člankom 7. stavkom 3. ove Uredbe ili prihvatila takvu dokumentaciju u skladu s člankom 11. stavkom 1. Direktive 98/8/EZ”.
                  
               
                     (7)
                  
                  
                     Članak 89. stavak 3. Uredbe (EU) br. 528/2012 sadržava prijelazne mjere koje se primjenjuju ako je postojeća aktivna tvar uključena u program rada za sustavni pregled postojećih aktivnih tvari odobrena u skladu s tom uredbom. Za potrebe članka 89. stavka 3. te uredbe datum odobrenja ugljikova dioksida dobivenog izgaranjem iz propana, butana ili njihove mješavine za vrstu proizvoda 19 trebao bi biti 1. srpnja 2022. kako bi se omogućilo dovoljno vremena za podnošenje zahtjeva za odobrenje u skladu s člankom 89. stavkom 3. drugim podstavkom te uredbe,
                  
               DONIJELA JE OVU UREDBU:
         
            Članak 1.
            Prilog I. Uredbi (EU) br. 528/2012 mijenja se u skladu s Prilogom ovoj Uredbi.
         
         
            Članak 2.
            Za potrebe članka 89. stavka 3. Uredbe (EU) br. 528/2012 datum odobrenja ugljikova dioksida dobivenog izgaranjem iz propana, butana ili njihove mješavine za vrstu proizvoda 19 jest 1. srpnja 2022.
         
         
            Članak 3.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 10. ožujka 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 167, 27.6.2012., str. 1.
         
         
            (2)  Delegirana uredba Komisije (EU) br. 1062/2014 оd 4. kolovoza 2014. o programu rada za sustavni pregled svih postojećih aktivnih tvari sadržanih u biocidnim proizvodima iz Uredbe (EU) br. 528/2012 Europskog parlamenta i Vijeća (SL L 294, 10.10.2014., str. 1.).
         
            (3)  Mišljenje Odbora za biocidne proizvode doneseno 16. lipnja 2020. o zahtjevu za odobrenje aktivne tvari ugljikov dioksid dobiven izgaranjem iz propana, butana ili njihove mješavine za vrstu proizvoda 19, ECHA/BPC/249/2020.
         
            (4)  Direktiva 98/8/EZ Europskog parlamenta i Vijeća od 16. veljače 1998. o stavljanju biocidnih pripravaka na tržište (SL L 123, 24.4.1998., str. 1.).
      
      
         
            PRILOG
            U Prilogu I. Uredbi (EU) br. 528/2012 u kategoriju 6. popisa aktivnih tvari iz članka 25. točke (a) dodaje se sljedeći unos:
            
                        Broj EZ
                     
                     
                        Naziv/skupina
                     
                     
                        Ograničenje
                     
                     
                        Napomena
                     
                  
                        „204-696-9
                     
                     
                        Ugljikov dioksid dobiven izgaranjem iz propana, butana ili njihove mješavine  (*1)
                        
                     
                     
                         
                     
                     
                        CAS br. 124-38-9
                     
                  
               (*1)  Za potrebe članka 89. stavka 3. datum odobrenja ugljikova dioksida dobivenog izgaranjem iz propana, butana ili njihove mješavine za vrstu proizvoda 19 jest 1. srpnja 2022.”